**Doar pentru tine!**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Doar pentru tine sunt cum sunt, iubirea mea cea mare,

Chiar dacă părul mi-e cărunt, te văd ca pe un soare

Ce luminează blând și calm pe cerul cu fantasme,

Mă minunez azi constatând o dragoste ca-n basme.

Doar pentru tine pot să-not în contra la curent,

Chiar de se-ntâmplă să nu pot tu ești reviriment –

Cu tine-alături draga mea mi-e lumea la picioare

Și-oricât s-ar spune că e rea, ni-i dragostea mai mare.

Doar pentru tine pot goli și marea și oceanul,

Nu simt nevoia-a ocoli restricții cu toptanul,

Cu tine-alături e ușor și fac tot pentru tine,

Mă simt precum un fulgușor zburdând fără rușine.

Doar pentru tine draga mea scriu azi aceste slove,

Să-ți dea lumină ca o stea dintr-alea supernove –

E un miracol ca-n povești iubirea ziditoare,

Clipă de clipă mă uimești și ești uluitoare.

Doar pentru tine scump odor fac și ce-i imposibil,

Să-ți fiu iubit și ajutor cu orice-i admisibil

În lumea asta strâmbă rău, cu reguli răsturnate,

Voi fi mereu sprijinul tău, iubit, și soț, și frate.